DA Den Europæiske Unions Tidende C 51/2

Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2005/C 51/02)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

SAMMENFATNING

RÅDETS FORORDNING (EØF) Nr. 2081/92

»JAMON DE TREVÉLEZ«

EG Nr. ES/00309/20.08.2003

BOB ( ) BGB (X)

Skemaet er udarbejdet til oplysningsformål. Fuldstændige oplysninger, herunder om producenterne af produkter af den pågældende BOB eller BGB, findes i den fuldstændige udgave af varespecifikationen og kan fremskaffes i medlemsstaten eller hos Europa-Kommissionens tjenestegrene1.

1. Medlemsstatens ansvarlige myndighed

Navn: Subdirección General de Sistemas de Calidad Diferenciada. Dirección General de Alimentación. Secretaría General de Agricultura y Alimentación del Ministerio de Agricultura, Pesca y Alimentación de España. Adresse: Paseo Infanta Isabel, 1 E-28071 — MADRID

2. Sammenslutning

2.1 Navn: ASOCIACIÓN DE INDUSTRIALES DEL JAMÓN DE TREVÉLEZ 2.2 Adresse: Ayuntamiento de Trevélez, s/n 18417 Trevélez (Granada) ESPAÑA Tlf.: (34) 95 88 58 534 Fax: (34) 95 82 54 729 2.3 Sammensætning: producent/forarbejdningsvirksomhed (X) andet ( )

3. Produktets art

Skinke. Kategori 1.2. Kødprodukter (varmebehandlet, saltet, røget osv.)

4. Varespecifikation

(sammenfatning af betingelserne i artikel 4, stk. 2)

4.1. Navn

»Jamón de Trevélez«

4.2. Beskrivelse: Runde skinker, hvor hverken skind eller klov afskæres. Modnes i mindst 14, 17 eller 20 måneder afhængig af vægten af den ferske skinke. Farven er rød, og ved afskæring får skinken et skinnende udseende. Fedtet er delvist infiltreret i muskelmassen. Kødet har en udsøgt, letsaltet smag. Fedtet har en olieagtig konsistens, er skinnende, hvidgullig og har en behagelig smag.

4.3. Geografisk område: Fremstillingsområdet er beliggende i den østlige del af provinsen Granada på sydsiden af naturparken Sierra Nevada, hvor bl.a. højden (over 1 200 meter), vegetationen, temperaturen og fugtigheden tilfører produktet de særlige egenskaber, der traditionelt har kendetegnet produktet. Følgende kommuner er omfattet af området: Trevélez, Juviles, Busquístar, Pórtugos, La Tahá, Bubión, Capileira og Bérchules.

4.4. Bevis for oprindelse: De køller, der er beregnet til fremstilling af de skinker, der er omfattet af den beskyttede geografiske betegnelse, skal være forsynet med en forsegling, der skal kontrolleres af kontrolorganet og være nummereret. Kontrolorganet skal kontrollere, at alle virksomhederne, der skal være beliggende i produktionsområdet, udelukkende har forseglet køller, der opfylder de krav, som er fastlagt for skinkerne. Skinkerne skal fremstilles af de virksomheder, der er opført i kontrolorganets registre »Registros de Saladeros-Secaderos o Secaderos«.

4.5. Fremstillingsmetode: Den type svin, der er godkendt til produktionen af køller, som er beregnet til fremstilling af den skinke, der er beskyttet af den specifikke betegnelse, skal stamme fra krydsninger af racerne Landrace, Large- White og Duroc-Jersey.

Køllerne skal stamme fra galte eller søer, der har en pH-værdi på mellem 5,5 og 6,4 i den semimembranøse muskel. pH-værdien skal fastslås, når der er gået mindst 24 timer efter slagtningen af svinet. Den ferske kølle skal veje mere end 11,3 kg. Transporten af køllerne fra slagteriet til lagrings- og modningslokalerne skal til enhver tid foregå i transportmidler, der opfylder den gældende lovgivning, og således, at temperaturen overalt i køllerne er på 1 - 4 °C, når køllerne lægges ind i saltningshallerne.

Virksomheden skal forsyne alle de køller, der skal anvendes til fremstilling af de skinker, som er omfattet af beskyttelsen, med en forsegling, der garanterer, at der kan ansøges om beskyttelse af forseglingen inden for den specifikke betegnelse. Forseglingen skal placeres på en sådan måde, at genanvendelse ikke kan finde sted. Kontrolorganet skal kontrollere forseglingen, der skal være nummereret, og annullere og inddrage garantiforseglingen, såfremt det i en af processens faser viser sig, at produktet ikke opfylder de gældende krav.

Kontrolorganet skal fastlægge forseglingens type, form og størrelse samt kravene til dens placering, således at forseglingen forbliver synlig og læsbar i den række behandlinger, som produktet gennemgår i fremstillingsprocessen. Kontrolorganet skal mindst fastlægge tre former for forskellige forseglinger, der kan identificere de enkelte køller i henhold deres vægt i fersk tilstand og i overensstemmelse med følgende kategorier:

Køller med en vægt på mellem 11,3 og 12,3 kg.

Køller med en vægt på mellem 12,3 og 13,5 kg.

Køller med en vægt på over 13,5 kg.

Kontrolorganet skal hos alle virksomhederne kontrollere, at de forseglede køller opfylder de krav, som er fastlagt for de skinker, der er omfattet af den specifikke betegnelse. Såfremt kravene ikke er opfyldt, godkendes den pågældende kølle ikke, og forseglingen brydes og inddrages.

Produktionsfaser

Saltning

Ved saltningen skal saltet indarbejdes i muskelmassen for at fremme skinkens efterfølgende dehydrering og sikre den optimale konservering.

Vask

Efter saltningen skylles køllerne under rindende vand for at fjerne saltet på skinkens overflade.

Eftersaltning

Efterfølgende eftersaltes køllerne i rum med gennemstrømning af frisk luft for at opnå en langsom og progressiv dehydrering af skinken, idet der således sigtes mod en ensartet fordeling af saltet i skinkens muskelmasse.

Tørring — modning

Når skinkerne er blevet kategoriseret i henhold til vægt, ophænges de i tørrerum, hvor de oplagres under naturlige temperatur- og fugtighedsbetingelser.

Skinkerne skal i løbet af hele processen være svundet ind med mere end 35 %, og såfremt dette ikke er tilfældet, skal de lagres i en periode, der er mindst tre måneder længere end den minimumsperiode, som er fastlagt for hver af de vægtkategorier, som blev angivet ved modtagelsen af køllerne.

4.6. Tilknytning:

Historisk tilknytning

»Jamón de Trevélez« har i mere end 200 år været anerkendt og knyttet til Alpujarra Alta-området. Der findes således talrige bibliografiske henvisninger fra det 19. århundrede til »Jamón de Trevélez« men den væsentligste begivenhed var imidlertid Hendes Majestæt dronning Isabel den 2. af Spaniens anerkendelse af kvaliteten af »Jamón de Trevélez« i 1862. I området findes der i dag virksomheder, som fremstiller denne type skinke, og som har eksisteret i mere end 50 år.

Naturlig tilknytning

»Jamón de Trevélez« organoleptiske egenskaber skyldes det naturlige miljø (et mellemlavt beliggende område i naturparken Sierra Nevada), hvor skinken produceres, og hvor miljøet, klimaet og vegetationen er de faktorer, som er afgørende for udviklingen af den specifikke mikroflora. Over 1 200 m.o.h. og 1 900 m.o.h., dvs. i det område, hvor »Jamón de Trevélez« produceres, findes der således de egeskove og endemiske plantearter, der er karakteristiske for Sierra Nevada. For så vidt angår klimaet, er der i området og mellem 1 200 m.o.h. og Sierra Nevadas bjergtoppe et koldt klima med meget sne om vinteren og kølige sommertemperaturer.

4.7. Kontrolstrukturer:

Navn: Consejo Regulador de la Denominación Específica »Jamón de Trevélez«. Adresse: Plaza Francisco Abellan s/n 18417 Trevélez (Granada) ESPAÑA Tlf.: (34) 95 88 58 582 Fax: (34) 95 88 58 903

Kontrolorganet opfylder EN-45011-standarden.

4.8. Mærkning: Produktet skal obligatorisk være forsynet med teksten Denominación Específica»Jamón de Trevélez«. Etiketterne skal være godkendt af kontrolorganet. Kontroletiketterne skal være nummererede og udstedt af kontrolorganet.

4.9. Nationale krav:

— Lov (Ley) 25/1970 af 2. december om vindyrkning, vin og alkohol,

— Dekret (Decreto) 835/1972 af 23. marts om gennemførelsesbestemmelser til lov 25/1970,

— Bekendtgørelse (Orden) af 25. januar 1994 om sammenhængen mellem spansk lovgivning og Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler,